31988R2580
L 230/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 2580/88 НА КОМИСИЯТА
от 17 август 1988 година
относно определяне на правилата за промени в списъка на сортовете ориз, предвиден в приложение Б към Регламент (EИО) № 3878/87
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 3878/87 на Съвета от 18 декември 1987 г. за производствените помощи за определени сортове ориз (1), последно изменен с Регламент (EИО) № 1424/88 (2), и по-специално член 2, параграф 3 от него,
като има предвид, че член 2, параграф 1 от Регламент (EИО) № 3878/87 определя морфологичните признаци, изисквани за получаване на производствени помощи за сорт; като има предвид, че параграф 2 от същия член предвижда, че от 1988/1989 пазарна година сортовете нямат право на помощи, освен ако не притежават някои качествени свойства, отнасящи се до лепкавост, съвместимост и съдържание на амилоза;
като има предвид, че тези качествени свойства трябва да отговарят на присъщите на сортовете, внасяни от области, които са традиционни производители на ориз „Индика“;
като има предвид, че трябва да бъдат определени методите за анализ, които се използват за определяне на морфологичните и качествените свойства;
като има предвид, че процедурата за изменениe на списъка на сортовете, предвиден в приложение Б към Регламент (EИО) № 3878/87, трябва да съдържа годишни проверки, включващи проби, които позволяват извършването на необходимия сортов анализ;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
1. Считано от пазарна година 1988/1989, единствените сортове ориз, които могат да бъдат включени в приложение Б към Регламент (EИО) № 3878/87, са тези, които притежават морфологичните свойства, определени в член 2, параграф 1 от горепосочения регламент и следните качествени свойства:
-
лепкавост, която не надхвърля 2,50 г/см,
-
плътност, което е не по-малка от 0,85 кг/cm2,
-
съдържание на амилоза, не по-малко от 21 %.
2. Методите за проверка на морфологичните и качествените свойства на сортовете ориз са посочени в приложение I.
Член 2
1. Държавите-членки, които желаят да имат допустими сортове ориз, включени в приложение Б към Регламент (EИО) № 3878/87, подават до Комисията, не по-късно от 31 юли всяка година, заявление, посочващо наименованието на сорта и номера му в националния каталог на селскостопанските сортове растения.
2. След като е подала заявление съгласно разпоредбите на параграф 1, държавата-членка изпраща само до една от лабораториите, изброени в приложение II и която е посочена от службите на Комисията най-късно на 31 декември всяка година, проба от неолющени сертифицирани семена от всеки един от въпросните сортове.
Пробата, с тегло от минимум 5 кг, трябва да е била произведена през тази година в някоя от областите, включени в приложение А към Регламент (EИО) № 3878/87.
Член 3
1. Лабораторията, отговорна за обработката на ориза, след като е извършила тестовете за поникване и е обработила ориза, изпраща проби с поставен етикет с код до всички лаборатории, изброени в приложение II и разпространява запечатани списъка на кодовете и информацията, на която отговарят, на службите на Комисията.
2. Всяка проба, изпратена до лабораториите за анализ, се състои от поне 100 г ориз с люспи и поне 750 г бланширан ориз. Пробите са съставени само от цели зърна, като целите зърна се отстраняват от бланширания ориз.
Член 4
1. Персоналът на Комисията определя свойствата на сортовете с помощта на средна аритметична стойност или резултатите от извършения анализ, като изключва най-високата и най-ниската стойност.
2. Когато бъдат получени две или повече заявления за включване на един и същи сорт, неговите свойства се определят спрямо средната стойност от резултатите от теста, както е посочено в параграф 1.
3. Персоналът на Комисията информира държавите-членки за резултатите от анализа преди 31 март на всяка година.
Член 5
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 август 1988 година.